Былтыр балалар Яңы йыл алдынан бер-береһен ҡотлап, бүләктәр бирешеп, сәй эсеү өсөн аҡса йыйҙы. 9-сы класс уҡыусыларына, ҙурҙар инде тип, был эште үҙҙәренә йөкмәттем. Староста ҡыҙ аҡса йыйҙы. Ләкин байрамға бер нисә көн ҡалғас, сумкаһынан өс мең һум аҡсаһы юҡҡа сыҡты. Теге бала бик ауыр кисерҙе был хәлде, ныҡ иланы. “Яңылыш төшөп ҡалыуы ихтималмы?” тигәс, “Юҡ, әле генә тәнәфестә һанағайным, теүәл ине”, - тип яуапланы.